Teníame prometío a mi mesmu nun volver a escribir sobre'l tema de la Oficialidá de la Llingua Asturiana. Un poco polo de: "qué tiempos estos nos qu'hai que lluchar polo evidente", y otro poco porque, depués de tantos años repitiendo argumentos pa los que nun quieren escuchalos, llega a cansar. Ún, nun ye de piedra. Pero l'acumulación de tópicos defensivos (¡manda güevos, defendese d'un bien cultural!) en boca y papel de los últimos de Filipines de la FSA/Gobiernu Asturianu, nun me dexa dormir en paz, y yá sabemos que ye mui importante descansar peles nueches.